અમને ઋષિઓ અને તપસ્વીઓ પણ યાદ આવ્યા જે એક પગે ઊભા રહીને દિવસો સુધી ભૂખ્યા રહી તપ કરતા. આપણે ભૂખ્યા તો રહેવાનું નથીને બુફેની સ્ટાઈલમાં હજુ બંને પગે જ ઊભા રહેવાનું હોય છે ! હવે, જીભ-દાંત અને પાચનતંત્રના અવયવો નહોતા થાકયા પરંતુ આ રીતે એક હાથમાં ડિશ પકડેલી રાખી બીજા હાથે તેમાંથી કોળીયા લેતા-લેતા તથા એ વાનગીભારીત ડિશ અને અમારા શરીરનું સંતુલન રાખતા-રાખતા અમે થાકયા હતા. શરીર અને પેટ વચ્ચેનું બેલેન્સ ન રહેતા પેટમાં દુઃખવાની સંભાવના પણ જણાતી હતી.